Μανδράκι Ύδρας

Το Μανδράκι ή Μαντράκι είναι μικρός παραθαλάσσιος οικισμός αλλά και παραλία της Ύδρας στην Περιφερειακή Ενότητα Νήσων Αττικής.

 Γενικά στοιχεία 
Το Μανδράκι βρίσκεται ανατολικά από το λιμάνι και πρωτεύουσα του νησιού, στο μυχό του μικρού ομώνυμου όρμου και σε απόσταση περίπου 20 λεπτών πεζοπορικής διαδρομής. Η παραλία της είναι δημοφιλής γιατί είναι η μοναδική εξ’ ολοκλήρου αμμουδερή στο νησί, είναι οργανωμένη, με θαλάσσια παιχνίδια και σπορ και με αβαθή νερά. Απογράφεται επίσημα ως ξεχωριστός οικισμός για πρώτη φορά το 1981 στον δήμο Ύδρας και σύμφωνα με την απογραφή 2021 έχει 8 μόνιμους κατοίκους.

Ήταν το παλιό πολεμικό λιμάνι του νησιού και υπήρξε ο ναύσταθμος των Ενετών στην Ύδρα από τον 16ο έως τον 18ο αιώνα. Στις δύο εισόδους του όρμου Μανδρακίου υπάρχουν κατάλοιπα μικρών κάστρων, με λίγο μεγαλύτερο οχυρό αυτό στο βορειοανατολικό άκρο. Η οχύρωση χρονολογείται από τα τέλη του 16ου αιώνα και στην Επανάσταση του 1821 πρέπει να έγιναν σημαντικές ενισχύσεις στην οχύρωση. 

 Εξωτερικοί σύνδεσμοι 

Μανδράκι Ύδρας στον ιστότοπο https://www.hydra.com.gr/.

 Παραπομπές 

Κατηγορία:Χωριά της περιφερειακής ενότητας Νήσων Αττικής
Κατηγορία:Ύδρα